**Pohvala – Josip Kresović**

Rad ''11*''*, Josipa Kresovića okuplja 11 godina gomilanih nalaza, uputnica, anonimnih pisama o diskriminaciji, prijavnica i odbijenica za edukaciju i osvještavanje javnosti Centra za spolno zdravlje, koji su uništeni u rezalici papira. On ih potapa i kašira, pretvarajući konačno u masu standardizirane A4 veličine te potom slaže na plavi postament, imitirajući izvorni izgled hrpe dokumentacije. Umjetnik suptilno, ne namećući sud, ali nikako bezglasno, stvara snažan umjetnički rad, upisujući mu niz slojeva značenja. Rad tako postaje glasnik složenih pitanja poput nevidljivosti, stigmatizacije, identiteta, zdravlja ili zdravstvenog sustava.